jkorsvik/nowiki_second_scrape_merged huggingface dataset:
Filosofiåret 1872

Filosofiåret 1872 er en oversikt over hendelser, utgivelser og personer med tilknytning til filosofi i 1872.


== Hendelser ==


== Publiseringer ==


== Fødsler ==
14. januar 1866 eller 1872 – Georgij Ivanovitsj Gurdjieff, gresk-armensk mystiker, religiøs lærer og guru (død 1949)
8. februar – Theodor Lessing, tysk filosof (død 1933)
25. april – Gioele Solari, italiensk filosof og jurist (død 1952)
18. mai – Bertrand Russell, britisk (walisisk) matematiker, filosof og logiker og pasifist (død 1970)
15. august - Sri Aurobindo, indisk frihetskjemper, filosof, mystiker, yogi og guru (død 1950)
21. august - Piero Martinetti, italiensk filosof (død 1943)
10. desember - Ludwig Klages, tysk filosof (død 1956)


== Dødsfall ==
24. januar - Friedrich Adolf Trendelenburg, tysk filosof (født 1802)
10. mars - Giuseppe Mazzini, italiensk politiker, revolusjonær og filosof (født 1805)
2. september – N.F.S. Grundtvig, dansk forfatter, filosof, historiker, prest og politiker (født 1783)
13. september - Ludwig Feuerbach, tysk filosof (født 1804)
2. oktober - Francis Lieber, tyskamerikansk jurist, publisist, politisk filosof (født 1800)
		
		
		
		
		
		
		
		


== Referanser ==
Filosofiåret 1880

Filosofiåret 1880 er en oversikt over hendelser, utgivelser og personer med tilknytning til filosofi i 1880.


== Hendelser ==


== Publiseringer ==


== Fødsler ==


== Dødsfall ==

		
		
		
		
		
		


== Referanser ==
Rodde & Kikkan

Rodde og Kikkan er et norsk barneprogram som gikk på NRK Super fra 2013 til 2016. Det er blitt omtalt som NRKs svar på Muppet Show. Håvard Lilleheie spilte Rodde og Linda Mahala Mathiassen spilte Kikkan. Prosjektleder for programmet var Natasha Sayer.


== Referanser ==


== Eksterne lenker ==
(en) Rodde & Kikkan på Internet Movie Database 
(no) Rodde & Kikkan på NRK TV
Torstein Haldorsen

Torstein Haldorsen (født 9. oktober 1941, død 31. oktober 2013) var en norsk venstreside-aktivist, sentral da ml-bevegelsen vokste fram på slutten av 1960-tallet.
Haldorsen tilhørte venstreoppsisjonen i Sosialistisk Folkeparti, og var blant dem som i 1969 brøt med partiet og dannet Sosialistiske Arbeids- og Studiegrupper. Han ble formann i SASG, og fortsatte som formann da organisasjonen i 1970 omdannet seg til Marxist-Leninistiske Grupper, forløperen til AKP(m-l). Haldorsen hadde vervet fram til august 1971 da Sigurd Allern overtok.Da AKP(m-l) ble stiftet i 1973 ble Haldorsen valgt inn i partiets sentralkomite, der han satt i mange år. Da han flyttet til Bergen ble han leder for AKP(m-l) i Hordaland, og satt i fylkesledelsen fram til midt på 1980-tallet.


== Referanser ==
Pålestikk

Pålestikk er en type knute som danner løkke på tauenden uten å utvide seg. 
Det enkleste pålestikket dannes ved å vri tauet til en løkke, plassere tampen gjennom denne løkken, rundt langparten og tilbake gjennom løkken, slik at det dannes et flaggstikk der. 
For hver knute som benyttes for å skjøte to tau sammen, finnes det en tilsvarende løkke. Pålestikk kan sies å være en flagstikkløkke.
Løkken som dannes av et pålestikk

vil ikke utvide seg,
vil som regel ikke løsne av seg selv,
kan løsnes enkelt selv etter at den har båret mye vekt, ved å bøye langparten,
er ikke bombesikker i sin enkleste form; den løse tampen må sikres mot å arbeide seg bakover under bruk.Selv om det finnes andre knuter man kan benytte for å lage nett, er knutene brukt i de vanligste fiskegarn pålestikk (eller flaggstikk som jo er knuten for løkken pålestikk).
Pålestikk er kjent fra tidenes morgen. En slik knute er blitt sett på den nesten 4600 år gamle «solbåten» funnet ved Kheopspyramiden.


== Bruk ==
Pålestikk benyttes mest som et pålitelig feste ved å droppe den over en påle på havnekaien. Hvis flere båter benytter samme påle, bør man føre den oppover gjennom eksisterende løkker slik at vedkommende kan forlate uten å løsne din løkke. 
Den benyttes også som en liten sikker, uforanderlig løkke og ved å føre stående part gjennom for å lage en pålitelig selvstrammende løkke. 
Sikrere versjoner av trompetstikk, flaggstikk osv. kan lages ved å bruke pålestikk istedenfor bukt.


== Utformingsvarianter ==
Pålestikk finnes i forskjellige varianter og med diverse spesielt utviklede teknikker for å slå den:
Lyn-pålestikk.Knuteteknisk er ikke dette et pålestikk, men en sportsfiskerløkke. Knuten som dannes er ikke et flaggstikk, men en annen ved å kombinere et halvstikk på bukt med burknop i tampen, istedenfor med en bukt slik som i flaggstikk. Dette er sikrere enn flaggstikk/pålestikk og i tillegg er den lettere å knyte på hånd (litt vanskeligere når den skal brukes for å feste til f.eks. en jernring).Etthåndspålestikk.
Pålestikk med mange løkker.
Enkel variant av pålestikk midt på tauet.
Pålestikkvariant hvor tampen går rundt løkkestart istedenfor langparten, m.a.o. kosakk-knute (slippet heter kalmukk-knute). Disse to er relativt ukjent i vesten, men til gjengjeld mer populær enn pålestikk i Russland.
Pålestikk med dobbelt flaggstikk som knute. Gir større friksjon og det er mindre sannsynlig at denne vil løsne av seg selv. Denne kan også knyttes med én hånd.
Pålestikk med en knute som kombinerer dobbelt halvstikk med bukt nær tampen. Dette gir større friksjon enn dobbelt flaggstikk (som kombinerer dobbelt tørn med bukt nær tampen) og derfor er enda mindre sannsynlig å løsne av seg selv. Denne kan også knyttes med én hånd.
Selvstrammende løkke laget med pålestikk.
		
		
		
		
		
		
		
		
		
		
		
		
		
		
		
		
		
		
		


== Referanser ==
Magne Gjermundshaug

Magne Gjermundshaug (født 27. august 1917, død 2010 i Alvdal), norsk kombinertløper som representerte Alvdal IL. Han ble norsk arbeidermester i kombinert i 1940 og tok i 1946 bronsemedalje i NM. Han ble også nummer 4 i Holmenkollens kombinertrenn i 1946.
Magne er bror av kombinertløperne Ottar, Olav og Ola Gjermundshaug. I NM i 1946 var de tre yngste Gjermundshaug-brødrene blant de fem beste, da Ottar vant, Magne tok bronse og Olav ble nummer 5. Disse tre vant Norges Skiforbunds kretspokal for 3-mannslag til odel og eie under NM i 1952, da de tok Nord-Østerdal skikrets' femte lagseier i kombinert. Magne var også på Nord-Østerdals lag som ble beste krets i 1946, 1947 og 1950.
Magne Gjermundshaug spilte også fotball for Alvdal IL og var fra 1946 også aktiv i skyting for Alvdal skytterlag.


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 104, 117-118, 120 og 389, digitalisert av Nasjonalbiblioteket)
Thorbjørn Bakken (red.): På ski i Hedmark i 100 år. Trysil-forlaget 1999. ISBN 82-91352-31-3 (s. 49, digitalisert av Nasjonalbiblioteket)
Hans Lysaker: NM 1938-1952
Arne Brustad (red.): Aktive fotballspillere. Bind 1. Idrettsforlaget, Oslo 1952. (s. 310-311, digitalisert av Nasjonalbiblioteket)
Willy Røgeberg: Norske skyttere i ord og bilder. Østre del. Kulturforlaget, Oslo 1953 (s. 298, digitalisert av Nasjonalbiblioteket)
Minna Lindeberg

Minna Lindeberg (født 1968 ) er en finsk forfatter, bosatt i Sjundeå med mann og seks barn. Hun har skrevet en rekke billedbøker. Hennes bok Allan og Uno, som Linda Bondestam illustrerte, var nominert til Nordisk råds barne- og ungdomslitteraturpris 2013.


== Bibliografi ==
Allan och Udo 2011
Lo. Fridlyst. 2009
I en grop i Kalahari 2007
Pappa född Lejon 2006
Panterns språng 1991


== Referanser ==


== Eksterne lenker ==
Anmeldelse av Allan og Uno på barnebokkritikk.no
Michael Keane

Michael Vincent Keane (født 11. januar 1993) er en engelsk-irsk fotballspiller som spiller for Everton FC.Han gikk gradene i ungdomsystemet hos Manchester United og debuterte for seniorlaget den 25. oktober 2011 mot Aldershot Town. Hans tvillingbror, Will Keane, er også profesjonell fotballspiller.
Fra november 2012 til sesongavslutningen i 2013 var han sammen med lagkamerat Jesse Lingard utlånt til Leicester City FC på nest øverste nivå. Etter perioden hos Leicester City var han utlånt til Derby County FC (2013–2014) og Blackburn Rovers FC (våren 2014).
Høsten 2014 ble Keane lånt ut til Burnley FC, en overgang som ble gjort permanent i januar 2015, da han skrev under på en kontrakt med varighet på tre og et halvt år.


=== Landslaget ===
22. mars 2017 fikk han sin første landskamp for England mot Tyskland.


== Referanser ==


== Eksterne lenker ==
(en) Michael Keane – UEFA 
(en) Michael Keane – Transfermarkt 
(en) Michael Keane – national-football-teams.com 
(en) Michael Keane – WorldFootball.net 
(en) Michael Keane – Soccerbase.com 
(en) Michael Keane – Soccerway 
(en) Michael Keane – EU-Football.info 
(en) Michael Keane – FBref 
(es) Michael Keane – as.com
Endre Tvinnereim

Endre Meyer Tvinnereim (født 1972) er en norsk politiker og forsker innenfor klimaendringer. Han har tidligere arbeidet blant annet som analytiker innen kvotehandel i London.


== Utdannelse ==
Tvinnereim fullførte i 2005 doktorgraden på Harvard University, med tittelen "Democracy in Europe's Regions: Party Competition, Government 
Accountability, and Citizen Satisfaction" . Han hadde før den tid studert ved Columbia university og Universitetet i Bergen.  


== Politiker ==
Foran kommunevalget i 2011 i Bergen var Tvinnereim en av initiativtakerne bak en lokalliste som fikk navnet Byluftlisten. Formålet var å få gjort noe med den ekstremt dårlige luften i Bergen sentrum og de nærliggende områder om vinteren. Initiativtakerne mente at ingen av de eksisterende partier gjorde nok med dette problemet. Tvinnereim kom inn i Bystyret som eneste representant for denne listen.. Høsten 2014 meldte han seg inn i Arbeiderpartiet, og stod på deres liste til lokalvalget i Bergen i 2015. Han fortsatte bystyreperioden ut som bystyrerepresentant for Byluftlisten.. I perioden 2015-2019 satt Tvinnereim som bystyrerepresentant for Arbeiderpartiet i Bergen, og i februar 2020 ble han utnevnt som skolebyråd i Bergen. I februar 2022 annonserte Tvinnerheim at han ville gå av som skolebyråd i Bergen. 


== Forsker ==
Tvinnereim har stort sett forsket på luftforurensning og klimaendring, samt tilhørende kvotehandel. Han er for tiden ansatt ved Rokkansenteret. Se CV for ytterligere detaljer  .


== Referanser ==


== Eksterne lenker ==
Byluftlisten omtaler seg selv
Politisk oppslag i BA
Endre Tvinnereim sin Twitter profil
Endre Tvinnereim sin Facebook profil
Leopold S. Kahn

Leopold S. Kahn kjent under artistnavnet Admiral Dot (født 1859 i San Francisco i California, død 28. oktober 1918 i White Plains, New York) var en amerikansk sirkusartist. Han var kortvokst og opptrådte blant annet på P.T. Barnums sirkus. Han ble gift med Lottie Swartwood i 1892, også hun kortvokst. De hadde to barn, deriblant datteren Hazel Kahn (1892–1918).Leopld Kahn døde av influensa 59 år gammel den 28. oktober 1918 i sitt hjem i White Plains.


== Referanser ==
Oscar K.

Ole Dalgaard (født 1950 i Fredericia) er en dansk forfatter, teater- og filmmann og barnebokforfatter, som i senere tid særlig skriver under psevdonymet Oscar K..Dalgaard har studert teologi, filosofi, litteratur og språk ved Universitetet i Århus. Han debuterte som forfatter i 1970 med diktsamlingen By, du min elskede, og arbeidet fra 1974 ved ulike danske teatre, og fra 1981 til 1994 i film og fjernsyn. Siden 1994 har han bodd i Spania og arbeidet som forfatter.
Han samarbeider regelmessig med Dorte Karrebæk om barnebøker, som de hevder at hunden Oscar K. har ideene til. Det felles forfatterskap omfatter blant annet Biblia pauperum nova. Ny bibel for de fattige i ånden (2012) som ble nominert til Nordisk råds barne- og ungdomslitteraturpris 2013. Paret fikk Børnebibliotekarernes Kulturpris for 2009. Dette er en pris som tildeles for et samlet forfatterskap. Dalgaard skriver også underholdningsbøker for gutter i slukeralderen, i Mikkel-serienPå norsk finnes pr 2013 bare Shakespeares Hamlet (2011). 


== Referanser ==


== Eksterne lenker ==
Offisielt nettsted
Anders Tjore

Anders Tjore (født 19. desember 1980) er en norsk sanger, musiker, arrangør og produsent. Han er vokalist, gitarist, bassist (på studioutgivelser) og co-låtskriver/produsent i bandet Montée, vokalist, låtskriver, multiinstrumentalist og produsent i bandet Turns og gitarist/vokalist, låtskriver og co-produsent i bandet The Apricot.
Tjore har medvirket som produsent sammen med Erlend Mokkelbost på utgivelsene «Signs of Fervent Devotion» (2011) og «Grace and Nuance» (2013) med bandet Rumble in Rhodos, utgivelsen «Lasse» (2011) og «Geir» (2011) med duoen Jaa9 & OnklP og på diverse remixer av blant annet Elvira Nikolaisen og Susanne Sundfør. I 2015 er han aktuell som arrangør/produsent og co-låtskriver for bandet Støv. 


== Utgivelser ==
«Turn E.P.» Turns     (2003)
«Isle of Now» Montée (2009)
«Turns Out» Turns (2011)
«Rendition of You» Montée (2011)
"Into The Fray" Montée (2014)
«A Forestful of Threes» The Apricot (2011)


== Eksterne lenker ==
(en) Anders Tjore på Discogs
Jean-Vincent Scheil

Jean-Vincent Scheil (født 10. juni 1858 i Königsmachern i Lorraine, død 21. september 1940 i Paris) var en fransk orientalist og romersk-katolsk prest tilhørende dominikanerordenen. 


== Biografi ==
Han ble tidlig engasjert i forasiatisk arkeologi og medlem av det franske arkeologiske institutt i Kairo. Sammen med Jacques de Morgan ledet han de franske utgravninger i Susa i 1897 og følgende år. Blant de mange viktige funn gjort her, var det viktigste Hammurabis lovsamling, som Scheil fikk utgitt sammen med andre nyfunne kileskrifttekster i den av Morgan redigerte beretning om ekspedisjonen La Délégation en Perse. 
Senere utgav han de assyriske lovtekster, Recueil de lois assyriennes (Paris 1921). Scheil var professor i assyriologi ved École des Hautes Études i Paris.


== Verker i utvalg ==
Inscription assyrienne archaïque de Šamši-Ramman IV, roi d’Assyrie (824-811 av. J.-C.), Paris 1889
med Arthur Amiaud: Les Inscriptions de Salmanazar II, roi d’Assyrie (860-824 av. J.-C.), Paris 1890
Recueil de signes archaïques de l’écriture cunéiforme, Paris 1898
med Charles Fossey: Grammaire assyrienne, Paris 1901
Code des lois de Hammourabi, roi de Babylone, vers l'an 2000 av. J.-C., In: "Mémoires de la Délégation en Perse" 4, Paris 1902, S. 111–162
Une saison de fouilles a Sippar, Kairo 1902
La loi de Hammourabi (vers 2000 av. J.-C.), Paris 1904 Volltext (PDF; 739 kB)
Annales de Tukulti Ninip II, Paris 1909
Esagil, ou le Temple de Bêl-Marduk à Babylone, Paris 1913
Le prisme d'Assaraddon, Paris 1914
Recueil de lois assyriennes, Paris 1921


== Referanser ==


== Litteratur ==
Thierry Tauran, Laurent Dap: Le Père Jean-Vincent Scheil, le Champollion lorrain, éditions Mettis, 2010


== Eksterne lenker ==
Bio i Encyclopaedia Iranica
Biografi - Jean-Vincent Scheil
Scheil, Vincent i Christian Blangstrup, Salmonsens Konversationsleksikon (2. udgave, 1926)
Tormod Ruud (journalist)

Tormod Langebro Ruud (født 30. november 1904 på Kongsberg, død 6. juni 1985) var en norsk journalist og skiløper. Han var eldre bror av skihopperne Asbjørn, Birger og Sigmund Ruud.
Ruud var utdannet forstmann, men kom til å jobbe som journalist. Han begynte i Kongsberg Tidende og Laagendalsposten, og jobbet fra 1927 i Fremtidens Kongsberg-kontor. Fra 1938 var han sportsredaktør i Fremtiden, før han i 1941 gikk over til Buskeruds Blad. Etter at Buskeruds Blad ble slått sammen med Drammens Tidende (DT) i 1961, fortsatte han som journalist i DT til han gikk av med pensjon i 1974.
Som skiløper hadde Tormod Ruud færre toppresultater enn sine yngre brødre. Under arbeiderolympiaden i Johannisbad i 1937 vant han utfor og ble nummer 4 i slalåm, og vant også kombinasjonen utfor/slalåm. Han var leder for Arbeidernes Idrettsforbunds alpinutvalg, som ble opprettet i 1939. Etter frigjøringen i 1945 var han medlem i Norges Skiforbunds slalåmutvalg. Som aktiv representerte han Kongsberg IF og IL Bergkameratene.
Ruud var leder for Kongsberg Arbeiderparti i 1935–36 og satt i Kongsberg bystyre. Han satt i styret for Larvik-Frederikshavnferjen fra selskapets stiftelse i 1936 og var i mange år en av selskapets frontfigurer. Som motstandsmann satt han fengslet på Grini i 13 måneder fra 1943 til 1944.


== Referanser ==


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 78, 114 og 898, digitalisert av Nasjonalbiblioteket)
Aftenposten: Tormod Ruud (nekrolog, s. 15, 13. juni 1985, arkivert hos Retriever Norge)
NTB: Journalist Tormod Ruud, Drammen, er død, 80 år gammel (10. juni 1985, arkivert hos Retriever Norge)
Norsk Presseforbund: Pressefolk - Biografiske opplysninger om Norsk Presseforbunds medlemmer. 3. utgave. Norsk Presseforbund, Oslo 1950 (s. 100, digitalisert av Nasjonalbiblioteket)
Tormod Ruud (ordfører)

Tormod Ruud (født 12. juli 1923 i Nord-Odal, død 3. september 2003) var ordfører i Nord-Odal kommune i Hedmark i årene 1956–59. Han representerte Arbeiderpartiet, og satt også i kommunestyret 1976–83. Ruud var lensmannsbetjent i Nord-Odal fra 1944 til 1967 og deretter lensmann samme sted.


== Referanser ==


== Kilder ==
Norges Lensmannslag: Norges lensmenn 1980. Norges Lensmannslag, Oslo 1980. ISBN 82-990647-0-8 (s. 50-51, digitalisert av Nasjonalbiblioteket)
Áslaug Jónsdóttir

Áslaug Jónsdóttir (født 31. mars 1963 i Borgarfjarðarsýsla) er en islandsk barnebokforfatter, dramatiker og illustratør, best kjent for bøkene om Litla skrímslið og stóra skrímslið («Lillemonsteret og storemonsteret»), som hun skriver sammen med dansk-færøyske Rakel Helmsdal og svenske Kalle Güettler, og selv illustrerer. Den første utkom i 2004 og den syvende av monsterbøkene ble nominert til den første Nordisk råds barne- og ungdomslitteraturpris i 2013.Hun er utdannet fra Myndlista- og handíðaskóli Íslands 1984–85 og den danske Skolen for Brugskunst - Danmarks designskole 1985–89. Siden har hun arbeidet som fri kunstner, kunstlærer og skribent. Hun debuterte som forfatter i 1990 med bildeboka Gullfjöðrin. 
Hun har fått oppført tre skuespill på det islandske nasjonalteatret Þjóðleikhúsið. Først Gott kvöld i 2007, 
basert på hennes egen bildebok, deretter Sindri silfurfiskur i 2009 og Litla skrímslið og stóra skrímslið í leikhúsinu i 2011. Den siste er basert på tre av monsterbøkene.
Hun har vært nominert til en rekke internasjonale priser, har vunnet den islandske illustratørprisen Dimmalimm to ganger, i 2004 og 2005, vunnet Reykjaviks barnebokpris to ganger, i 2006 og 2007, og vant Vestnordisk råds barne- og ungdomslitteraturpris i 2002 sammen med Andri Snær Magnason for Sagan af bláa hnettinum.På norsk finnes fem av monsterbøkene, utgitt av Skald forlag; i tillegg har hun illustrert Andri Snær Magnasons Sagan af bláa hnettinum som kom på norsk i 2012 som Det var en gang en blå planet.


== Referanser ==


== Eksterne lenker ==
Offisielt nettsted 
(en) Áslaug Jónsdóttir – kategori av bilder, video eller lyd på Commons
Linda Bondestam

Linda Bondestam (født 1. desember 1977 i Helsingfors) er en finsk illustratør.Etter utdannelse ved Kingston University i London har hun deltatt ved en rekke utstillinger blant annet i London, Venezia, Tetuan (Marokko), Helsingfors og Kemi. Hun har illustrert en rekke billedbøker, og mange av dem er oversatt til andre språk.


== Priser og nominasjoner ==
Hennes barnebok Allan og Udo, som hun laget sammen med Minna Lindeberg, ble nominert til Nordisk råds barne- og ungdomslitteraturpris for 2013. Hun ble tildelt Nordisk råds barne- og ungdomslitteraturpris for 2017 sammen med forfatteren Ulf Stark for Djur som ingen sett utom vi.I 2003 ble hun nominert til Finlandiaprisen Finlandia Junior. I 2010 ble hun nominert til ALMA-prisen.


=== Priser (utvalg) ===
Nordisk råds barne- og ungdomslitteraturpris (2017)
Svenska litteratursällskapets pris 2003 og 2008
Komiteen för Finlands bokkonsts pris for årets vakreste bok 2003 og 2007
IBBY Honour list 2006


== Bibliografi ==
Djur som ingen sett utom vi (tekst Ulf Stark), 2016
Bröderna Pixon & TV:ns hemtrevliga sken (tekst, Malin Kivelä) 2013
Businnan blir kär (tekst av Annika Sandelin) 2011
Allan och Udo (tekst av Minna Lindeberg) 2011
Diktatorn (tekst av Ulf Stark) 2010
Gnatto Pakpak (tekst av Stella Parland) 2010
Lo. Fridlyst. (tekst av Minna Lindeberg) 2009
Businnan (tekst av Annika Sandelin) 2009
Vem är rädd för … Berättelser om vargen (antologi) 2008
Min bror Lev (tekst av Mikaela Sundström) 2007
I en grop i Kalahari (tekst av Minna Lindeberg) 2007
Milja och grannarna (tekst av Annika Sandelin) 2006
Delirium - Romanen om en hund (tekst av Stella Parland) 2004
Den förträfflige herr Glad (tekst av Malin Kivelä) 2004
Linnea och änglarna (tekst av Mikaela Sundström) 2003
Katastrofer och strofer om slummer och stoj (tekst av Stella Parland) 2003


== Referanser ==


== Eksterne lenker ==
Ulla Rhedin: Finlandssvensk bilderboksnominering till nordiskt pris hos barnebokkritikk.no
Kalle Güettler

Kalle Güettler (født 1949) er en svensk lærer og forfatter av barne- og ungdomsbøker, bosatt i Häverö.Han debuterte som skjønnlitterær forfatter i 1990 med ungdomsboka Drömmen, og hadde tidligere skrevet debattboka På väg mot arbetets pedagogik (1979). 
Han er best kjent for bildebøkene om Storemonsteret og lillemonsteret, som han skriver sammen med dansk-færøyske Rakel Helmsdal og islandske Áslaug Jónsdóttir. Den første utkom i 2004 og den syvende av monsterbøkene ble nominert til den første Nordisk råds barne- og ungdomslitteraturpris i 2013.


== Referanser ==


== Eksterne lenker ==
Offisielt nettsted
Arthur Auve

Arthur Hilmar Auve (født 28. oktober 1906 i Oslo, død 21. desember 1975) var en norsk bryter. Han var blant de fremste bryterne innen Arbeidernes Idrettsforbund på 1920- og 1930-tallet. Auve begynte karrieren i Ørnulf, men representerte fra 1926 AIF-klubben Fagen 26, bortsett fra perioden 1933–1934 da han brøt for Vålerengen AIL.Auve brøt i klassen mellomvekt A (weltervekt) og tok sølv under spartakiaden i 1928 og i arbeidernes verdensmesterskap i 1930. I 1934 ble han nordisk mester. Han ble norsk AIF-mester 10 ganger: hvert år fra 1928 til 1936 og i 1938. Han ble i 1963 tildelt Norges Bryteforbunds fortjenestemedalje.


== Referanser ==


== Kilder ==
Friis, Jakob; Hegna, Trond, red. (1932). «Auve, Arthur Hilmar». Arbeidernes leksikon. Oslo: Arbeidermagasinets forlag. s. 261.  [spalte : 461–462]
Utdanningsøkonomi

Utdanningsøkonomi er en gren innen samfunnsøkonomi omhandler økonomiske problemstillinger knyttet til utdanning. Forskningsfeltet analyserer betydningen av økonomiske og sosiale faktorer bak og konsekvenser for utdanning og utdanningsresultater. Eksempler på temaer innenfor feltet er effekter av ressursbruk i skolen på elevresultater, intergenerasjonelle effekter av utdanning, sammenhengen mellom utdanning og økonomisk vekst og effekten av utdanning på lønn.


== Litteratur ==
Brewer, Dominic J. og Patrick J. McEwan (2010). Economics of Education (engelsk). Elsevier Ltd. ISBN 9780080965307. 


== Eksterne lenker ==
Economics of Education Review
Education Economics
Engel Jensen

Engel Jensen (muligens født ca. 1550–60, død ca. 1635 i Grimstad) var en norsk sagbrukseier og rådmann, borgermester og lagmann i Skien. Han var gift i første ekteskap med enken etter sagbrukseier Søren Nielssen i Skien og i andre ekteskap med Karen Jørgensdatter von Ansbach, datter av Jørgen von Ansbach. I dette ekteskapet var han far til kjøpmann Lazarus Engelssen i Skien (f. ca. 1591) og Maren Engelsdatter, gift med godseier og skipshandler Henrik Jacobsen Friis (d. 1665).
Engel bosatte seg på Skaregrøms jord i Grimstad ca. 1615 etter at han ble avsatt på grunn av vilkårlig embedsførsel. Han eide fem huder i Skaregrøm og hadde også gods i Molland.


== Litteratur ==
S.H. Finne-Grønn, «Jørgen v. Ansbach, Engel Jensen og slegten Klouman», Norsk Personalhistorisk Tidsskrift vol. 1 (1910) s. 357.
Øystein Rian: Bratsberg på 1600-tallet: stat og samfunn i symbiose og konflikt ISBN 82-00-22519-4 , side 76, 105-106 og 109-110
Anders Bjønnes m.fl. (redaktører): Segltegninger fra hyllingene i Norge 1591 og 1610, utgitt av Norsk Slektshistorisk Forening, Oslo 2010, side 100 med tegning av hans segl fra 24. mai 1591.